钦定古今图书集成/方舆汇编/边裔典/第083卷 > 宋
## 钦定古今图书集成/方舆汇编/边裔典/第083卷 > 宋

### 太祖建隆三年春正月瓜沙归义节度使曹元忠献马

按《宋史太祖本纪》云云。　按沙州本传。“建隆三年加
兼中书令。子延恭为瓜州防御使。”

### 太宗太平兴国五年曹元忠卒子延禄遣人入贡

按《宋史》本纪不载。　按《沙州本传》：“太平兴国五年，元
忠卒，子延禄遣人来贡，赠元忠炖煌郡王，授延禄本
军节度，弟延晟为瓜州刺史，延瑞为衙内都虞候。”

### 真宗咸平四年封延禄为谯郡王

按：《宋史》本纪不载。　按沙州本传云云。

咸平五年，延禄、延瑞为从子宗寿所害，授宗寿为节
度使。

按《宋史真宗本纪》：咸平五年八月“丙子，沙州曹宗寿
遣使入贡，以宗寿为归义军节度使。”　按《沙州本传》：
“咸平五年，延禄、延瑞为从子宗寿所害，宗寿权知留
后，而以其弟宗允权知瓜州。表求旌节，乃授宗寿节
度使，宗允检校尚书左仆射、知瓜州，宗寿子贤顺为
衙内都指挥使。”

### 大中祥符 年授宗寿子贤顺本军节度使

按《宋史真宗本纪》不载。　按沙州本传：“大中祥符末，
宗寿卒，授贤顺本军节度使，弟延惠为检校刑部尚
书，知瓜州。贤顺表乞金字藏经，洎茶药金箔，诏赐之。”

### 仁宗天圣元年沙州遣使入贡

按：《宋史本纪》不载。　按《沙州本传》：“天圣初，遣使来谢，
贡乳香、硇砂、玉团。自景祐至皇祐中，凡七贡方物。”